Papan serpai

Papan serpai (), atau papan partikel dan papan gentian berketumpatan rendah, ialah produk kayu tereka bentuk yang dihasilkan daripada serpihan kayu dan diikat dengan menggunakan resin sintetik atau pengikat lain yang berkaitan. Kemudian, papan ini akan ditekan dan disemperitkan. Papan serpai sering dikelirukan dengan papan tatal, jenis papan gentian yang berbeza, di mana menggunakan kepingan kayu yang dimesin dan lebih kuat berbanding dengan papan serpai.

 Sejarah 
Papan serpai berasal dari negara Jerman. Ia pertama kali dihasilkan pada tahun 1887, apabila Hubbard cuba membuat "kayu tiruan" daripada habuk kayu hasil potongan gergaji (juga disebut tepung kayu) dan pelekat berasaskan albumin, yang disatukan di bawah suhu dan tekanan tinggi. Semasa Perang Dunia Kedua, resin fenolik lebih mudah didapati berbanding venir kayu bermutu tinggi di Jerman. Pada tahun 1932, juruterbang dan pengasas Luftwaffe, Mas Himmelheber telah menicpta papan serpai yang pertama dengan menambah lebih habuk kayu, serpihan kayu, dan gam. Pemasaran papan serpai pertama kali dibuat ketika Perang Dunia Kedua, di sebuah kilang di Bremen, Jerman. 

Pada tahun 1956, terdapat 106 buah kilang di benua Eropah yang mengeluarkan 724,000 meter padu papan serpai. Perkembangan pengeluaran papan serpai dapat dilihat pada tahun 1973, di mana pengeluaranya meningkat kira-kira 27 kali ganda berbanding pada tahun 1956.Maloney, T.M., Modern particleboard & dry-process fiberboard manufacturing. 1977, San Francisco, California: Miller Freeman Publications.  Kini, pasaran panel dan papan partikel berasaskan kayu telah berubah sepenuhnya. Kapasiti dunia sekarang yang diedarkan ke pelosok dunia adalah sekitar 100 juta meter padu dalam perkadaran yang berbeza. Eropah ialah pengeluar terbesar papan serpai di dunia, dengan bahagian pasaran lebih daripada 50%.Wood-Based Panels International, Focus on Particleboard: Capacity growth goes ahead in rest of world, in Wood Based Panels International. Februari 2013. 

 Rujukan 

Kategori:Kayu tereka bentuk